**คู่มือสำหรับประชาชน: การแจ้งการดำเนินการผลิต นำเข้า ส่งออก หรือมีไว้ในครอบครองซึ่งวัตถุอันตรายชนิดที่ 2**

หน่วยงานที่รับผิดชอบ: สำนักงานสาธารณสุขจังหวัดมหาสารคาม

กระทรวง: กระทรวงสาธารณสุข

1. **ชื่อกระบวนงาน**: การแจ้งการดำเนินการผลิต นำเข้า ส่งออก หรือมีไว้ในครอบครองซึ่งวัตถุอันตรายชนิดที่ 2
2. **หน่วยงานเจ้าของกระบวนงาน:** สำนักงานสาธารณสุขจังหวัดมหาสารคาม
3. **ประเภทของงานบริการ:** กระบวนงานบริการที่เบ็ดเสร็จในหน่วยเดียว
4. **หมวดหมู่ของงานบริการ:** รับแจ้ง
5. **กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) | ประกาศกระทรวงสาธารณสุข เรื่อง แต่งตั้งพนักงานเจ้าหน้าที่เพื่อปฏิบัติตามพระราชบัญญัติวัตถุอันตราย พ.ศ.2535 ที่กระทรวงสาธารณสุขรับผิดชอบ พ.ศ.2554 |
| 2) | ประกาศสำนักงานคณะกรรมการอาหารและยา เรื่อง การแจ้ง การออกใบรับแจ้ง การขอต่ออายุและการต่ออายุใบรับแจ้งการดําเนินการวัตถุอันตรายชนิดที่ 2 ที่สํานักงานคณะกรรมการอาหารและยารับผิดชอบ พ.ศ. 2556 |
| 3) | พ.ร.บ. วัตถุอันตราย พ.ศ. 2535 และที่เแก้ไขเพิ่มเติม |

1. **ระดับผลกระทบ:** บริการที่มีความสำคัญด้านเศรษฐกิจ/สังคม
2. **พื้นที่ให้บริการ:** มหาสารคาม
3. **กฎหมายข้อบังคับ/ข้อตกลงที่กำหนดระยะเวลา** ประกาศสํานักงานคณะกรรมการอาหารและยา เรื่อง กําหนดระยะเวลาการปฏิบัติราชการเพื่อบริการประชาชน พ.ศ. 2557 ลงวันที่ 23 พฤษภาคม พ.ศ. 2557

**ระยะเวลาที่กำหนดตามกฎหมาย / ข้อกำหนด ฯลฯ** 2 วันทำการ

1. **ข้อมูลสถิติ**

**จำนวนเฉลี่ยต่อเดือน** 2

**จำนวนคำขอที่มากที่สุด** 4

**จำนวนคำขอที่น้อยที่สุด**0

1. **ชื่ออ้างอิงของคู่มือประชาชน** [สำเนาคู่มือประชาชน] การแจ้งการดำเนินการผลิต นำเข้า ส่งออก หรือมีไว้ในครอบครองซึ่งวัตถุอันตรายชนิดที่ 2 12/05/2015 15:49
2. **ช่องทางการให้บริการ**

ติดต่อด้วยตนเอง ณ งานบริการอนุญาตผลิตภัณฑ์และบริการสุขภาพ กลุ่มงานคุ้มครองผู้บริโภค ฯ สำนักงานสาธารณสุขจังหวัดมหาสารคาม โทรศัพท์ 043-77791-2 ต่อ 130 หรือ 043-777979 โทรสาร 0-43777970

**วันที่ให้บริการ เปิดให้บริการทุกวัน(ยกเว้นวันที่ราชการกำหนดให้เป็นวันหยุด)**

**เวลาที่ให้บริการ** เวลาเปิดรับคำขอ 08.30

เวลาปิดรับคำขอ 16.30

เวลาพัก 12.00 **ถึง**13.00

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

*ผู้รับบริการ*

ผู้ประสงค์จะดำเนินการผลิตหรือนำเข้าวัตถุอันตรายชนิดที่ 2 ซึ่งเป็นผู้ที่ได้ยื่นขอขึ้นทะเบียนวัตถุอันตรายและได้รับใบสำคัญการขึ้นทะเบียนวัตถุอันตราย (วอ./สธ 2) นั้นแล้ว หรือผู้ประสงค์จะดำเนินการส่งออกหรือมีไว้ในครอบครองเพื่อใช้รับจ้างซึ่งวัตถุอันตรายชนิดที่ 2 ซึ่งเป็นผลิตภัณฑ์ที่ได้มีการขึ้นทะเบียนวัตถุอันตรายไว้แล้ว ต้องยื่นแจ้งการดำเนินการผลิต นำเข้า ส่งออก หรือมีไว้ในครอบครองเพื่อใช้รับจ้างซึ่งวัตถุอันตรายวัตถุอันตรายชนิดที่ 2 (แล้วแต่กรณี) ต่อพนักงานเจ้าหน้าที่ก่อนการดำเนินการ

*วิธีการและเงื่อนไขในการยื่นคำขอ*

การแจ้งการดำเนินการผลิต นำเข้า หรือส่งออกวัตถุอันตรายชนิดที่ 2 ให้ยื่นคำขอ ณ สำนักงานคณะกรรมการอาหารและยา หรืออาจแจ้งผ่านระบบเครือข่ายอิเล็กทรอนิกส์ของสำนักงานคณะกรรมการอาหารและยาก็ได้ ทั้งนี้ การแจ้งผ่านระบบเครือข่ายอิเล็กทรอนิกส์จะกระทำได้เฉพาะกรณีเป็นการแจ้งดำเนินการผลิตที่ผู้ยื่นคำขอมีใบอนุญาตผลิตวัตถุอันตรายชนิดที่ 3 หรือใบรับแจ้งการดำเนินการผลิตวัตถุอันตรายชนิดที่ 2 ที่เป็นกลุ่มผลิตภัณฑ์ประเภทเดียวกันและเป็นสายการผลิตเดียวกันแล้ว และเฉพาะกรณีการแจ้งดำเนินการนำเข้าหรือส่งออกที่ผู้ยื่นคำขอมีใบอนุญาตผลิต นำเข้า หรือส่งออกวัตถุอันตรายชนิดที่ 3 หรือใบรับแจ้งดำเนินการผลิต นำเข้า หรือส่งออกวัตถุอันตรายชนิดที่ 2 ที่เป็นกลุ่มผลิตภัณฑ์ประเภทเดียวกันแล้ว  
 การแจ้งการดำเนินการมีไว้ในครอบครองเพื่อใช้รับจ้างหรือให้บริการซึ่งวัตถุอันตรายชนิดที่ 2 ได้แก่ การให้บริการรับจ้างกำจัดปลวก แมลง และสัตว์ฟันคู่ และการให้บริการรับจ้างทำความสะอาด หากสถานที่เก็บรักษาวัตถุอันตรายอยู่ในเขตกรุงเทพมหานคร ให้ยื่นคำขอ ณ สำนักงานคณะกรรมการอาหารและยา และหากสถานที่เก็บรักษาวัตถุอันตรายอยู่ต่างจังหวัด ให้ยื่นคำขอ ณ สำนักงานสาธารณสุขจังหวัด  
 การแจ้งดำเนินการให้ยื่นคำขอตามแบบ “ใบแจ้งการดำเนินการวัตถุอันตรายชนิดที่ 2 (แบบ วอ./ สธ 3)” ตามหลักเกณฑ์และวิธีการที่กำหนดไว้ในประกาศสำนักงานคณะกรรมการอาหารและยา เรื่อง การแจ้ง การออกใบรับแจ้ง การขอต่ออายุและการต่ออายุใบรับแจ้งการดำเนินการวัตถุอันตรายชนิดที่ 2 ที่สำนักงานคณะกรรมการอาหารและยารับผิดชอบ พ.ศ. 2556 และต้องจัดเตรียมสถานที่ให้เป็นไปตามข้อกำหนดหลักเกณฑ์ตามที่กำหนดไว้ในประกาศกระทรวงสาธารณสุข เรื่อง หลักเกณฑ์และวิธีการในการผลิต การนำเข้า การส่งออก และการมีไว้ในครอบครองเพื่อใช้รับจ้างซึ่งวัตถุอันตรายที่สำนักงานคณะกรรมการอาหารและยารับผิดชอบ พ.ศ. 2555  
 สำหรับการแจ้งการดำเนินการผลิต นำเข้า หรือส่งออก ผู้แจ้งจะต้องแยกยื่นใบแจ้งตามแต่ละชื่อผลิตภัณฑ์ (หรือตามใบสำคัญการขึ้นทะเบียนวัตถุอันตราย) และแยกใบแจ้งตามแต่ละประเภทของการดำเนินการ เช่น ผู้ผลิตและส่งออกวัตถุอันตรายชื่อผลิตภัณฑ์ ก. จะต้องแจ้งการดำเนินการผลิตสำหรับผลิตภัณฑ์ ก. และแจ้งการดำเนินการส่งออกสำหรับผลิตภัณฑ์ ก.  
 สำหรับการแจ้งดำเนินการมีไว้ในครอบครองเพื่อใช้รับจ้างซึ่งวัตถุอันตราย หากผู้แจ้งมีสถานที่เก็บรักษาวัตถุอันตรายตั้งอยู่ในหลายพื้นที่ ผู้แจ้งจะต้องแยกยื่นใบแจ้งสำหรับแต่ละสถานที่เก็บรักษา หากผู้แจ้งมีสถานที่เก็บรักษาวัตถุอันตรายอยู่ในหลายจังหวัด ผู้แจ้งจะต้องแยกยื่นใบแจ้งต่อพนักงานเจ้าหน้าที่ในแต่ละจังหวัด และหากผู้แจ้งมีการครอบครองวัตถุอันตรายทั้งเพื่อใช้รับจ้างกำจัดแมลงและเพื่อใช้รับจ้างทำความสะอาด ผู้แจ้งจะต้องแยกยื่นใบแจ้งตามประเภทของการใช้รับจ้าง  
 เมื่อพนักงานเจ้าหน้าที่ได้รับแจ้งการดำเนินการตามแบบ วอ./สธ. 3 และได้พิจารณาตรวจสอบเอกสารและหลักฐานประกอบการแจ้งแล้ว หากถูกต้องเหมาะสมและสอดคล้องตามข้อกำหนดหลักเกณฑ์ที่เกี่ยวข้อง พนักงานเจ้าหน้าที่จะออกใบรับแจ้งการดำเนินการเพื่อเป็นหลักฐานการแจ้งให้แก่ผู้แจ้ง ใบรับแจ้งการดำเนินการมีอายุ 3 ปี นับถึงวันสิ้นปีปฏิทินแห่งปีที่สามนับแต่ปีที่ออกใบรับแจ้ง ดูรายละเอียดการต่ออายุใบรับแจ้งการดำเนินการได้ในคู่มือสำหรับประชาชน เรื่อง “การต่ออายุใบรับแจ้งการดำเนินการผลิต นำเข้า ส่งออก หรือมีไว้ในครอบครองซึ่งวัตถุอันตรายชนิดที่ 2

*กฎระเบียบหลักเกณฑ์ในการรับคำขอและการพิจารณาอนุญาต*

1. การตรวจสอบรายชื่อวัตถุอันตรายชนิดที่ 2 ในความรับผิดชอบของสำนักงานคณะกรรมการอาหารและยา ตรวจสอบได้จากบัญชี 4 แนบท้าย

(1.1)ประกาศกระทรวงอุตสาหกรรม เรื่อง บัญชีรายชื่อวัตถุอันตราย พ.ศ. 2556 (<http://www.fda.moph.go.th/psiond/download/ailist/ailist_2556.pdf>)

(1.2)ประกาศกระทรวงอุตสาหกรรม เรื่อง บัญชีรายชื่อวัตถุอันตราย (ฉบับที่ 2) พ.ศ. 2558 (<http://www.fda.moph.go.th/psiond/download/law/moit/moit_hazlist2558.pdf>)

2. ประกาศกระทรวงสาธารณสุข เรื่อง แต่งตั้งพนักงานเจ้าหน้าที่เพื่อการปฏิบัติตามพระราชบัญญัติวัตถุอันตราย พ.ศ. 2535 ที่กระทรวงสาธารณสุขรับผิดชอบ พ.ศ. 2554 (<http://www.fda.moph.go.th/psiond/download/provincial/officer54.pdf>)

3. ประกาศสำนักงานคณะกรรมการอาหารและยา เรื่อง การแจ้ง การออกใบรับแจ้ง การขอต่ออายุ และการต่ออายุใบรับแจ้งการดำเนินการวัตถุอันตรายชนิดที่ 2 ที่สำนักงานคณะกรรมการอาหารและยารับผิดชอบ พ.ศ. 2556 (<http://www.fda.moph.go.th/psiond/download/law/fda/FDA_WOOR2_2556pdf.pdf>)

4. ประกาศกระทรวงสาธารณสุข เรื่อง หลักเกณฑ์และวิธีการในการผลิต การนำเข้า การส่งออก และการมีไว้ในครอบครองเพื่อใช้รับจ้างซึ่งวัตถุอันตรายที่สำนักงานคณะกรรมการอาหารและยารับผิดชอบ พ.ศ. 2555 (<http://www.fda.moph.go.th/psiond/download/law/moph/55/moph_lakken.PDF>)

5. แนวทางปฏิบัติการแจ้งการดำเนินการเกี่ยวกับวัตถุอันตรายชนิดที่ 2 ประเภทการผลิต นำเข้า ส่งออก ผ่านระบบเครือข่ายอิเล็กทรอนิกส์ของสำนักงานคณะกรรมการอาหารและยา และการตรวจสอบกลุ่มของผลิตภัณฑ์และสายการผลิตที่สามารถแจ้งการดำเนินการผ่านระบบเครือข่ายอิเล็กทรอนิกส์ได้ (<http://www.fda.moph.go.th/psiond/eservice.htm>)

6. ประกาศกระทรวงสาธารณสุข เรื่อง ผู้ควบคุมการใช้วัตถุอันตรายเพื่อใช้รับจ้าง พ.ศ. 2550 (<http://www.fda.moph.go.th/psiond/download/law/moph/50/MOPH_PCO_50.pdf>)

7. ประกาศกระทรวงสาธารณสุข เรื่อง ยกเว้นการปฏิบัติของการมีไว้ในครอบครองซึ่งวัตถุอันตรายเพื่อใช้รับจ้าง ตามพระราชบัญญัติวัตถุอันตราย พ.ศ. 2535 ที่สำนักงานคณะกรรมการอาหารและยามีอำนาจหน้าที่รับผิดชอบ (<http://www.fda.moph.go.th/psiond/download/law/moph/47/MOPH_exception_pco.pdf>)

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของ**  **ขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ** | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | (1) รับคำขอ (2) ตรวจสอบความครบถ้วนของคำขอและเอกสารประกอบ (3) คืนสำเนาและมอบใบนัดรับเรื่อง/ติดตามเรื่องให้ผู้ยื่นคำขอ | 3 ชั่วโมง | กลุ่มงานคุ้มครองผู้บริโภคและเภสัชสาธารณสุข | - |
| 2) | การพิจารณา | (1) พิจารณาคำขอและประเมินเอกสาร (2) สรุปผลการประเมินและเสนอออกใบรับแจ้ง | 1 วันทำการ | กลุ่มงานคุ้มครองผู้บริโภคและเภสัชสาธารณสุข | - |
| 3) | การลงนาม | ลงนามอนุญาต | 3 ชั่วโมง | กลุ่มงานคุ้มครองผู้บริโภคและเภสัชสาธารณสุข | - |
| 4) | การแจ้งผลพิจารณา | แจ้งผลการพิจารณาและส่งมอบใบรับแจ้ง ฯให้ผู้ยื่นคำขอ | 1 ชั่วโมง | กลุ่มงานคุ้มครองผู้บริโภคและเภสัชสาธารณสุข | (ระยะเวลาไม่รวมเวลาที่รอผู้ยื่นคำขอมารับใบรับแจ้งฯ) |

**ระยะเวลาดำเนินการรวม** 2 วันทำการ

1. **งานบริการนี้ ผ่านการดำเนินการลดขั้นตอน และระยะเวลาปฏิบัติราชการมาแล้ว**

ผ่านการดำเนินการลดขั้นตอน และระยะเวลาปฏิบัติราชการมาแล้ว 2 วันทำการ

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงาน**  **ภาครัฐ**  **ผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | หนังสือรับรองนิติบุคคล | กรมพัฒนาธุรกิจการค้า | 0 | 2 | ชุด | (กรณีผู้ยื่นคำขอเป็นนิติบุคคล ให้ยื่นสำเนาหนังสือรับรองการจดทะเบียนนิติบุคคล พร้อมลงนามรับรองสำเนาเอกสาร) |
| 2) | บัตรประจำตัวประชาชน | กรมการปกครอง | 0 | 2 | ชุด | (กรณีผู้ยื่นคำขอเป็นบุคคลธรรมดา ให้ยื่นสำเนาบัตรประจำตัวประชาชน และสำเนาใบทะเบียนพาณิชย์ (ถ้ามี) พร้อมลงนามรับรองสำเนาเอกสาร) |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสาร ฉบับจริง** | **จำนวนเอกสาร สำเนา** | **หน่วยนับเอกสาร** | **หมายเหตุ** |
| --- | --- | --- | --- | --- | --- | --- |
| 1) | แบบฟอร์มใบแจ้งการดำเนินการวัตถุอันตรายชนิดที่ 2 (วอ./สธ 3) ที่กรอกข้อมูลครบถ้วน | - | 1 | 1 | ชุด | - |
| 2) | สำเนาใบสำคัญการขึ้นทะเบียนวัตถุอันตรายของผลิตภัณฑ์ที่ประสงค์จะแจ้งดำเนินการ | - | 0 | 2 | ชุด | - |
| 3) | หลักฐานประกอบการแจ้งดำเนินการผลิต (เฉพาะกรณีผลิต) | - | 1 | 1 | ชุด | (1. กรณีสถานที่ใหม่ (ยังไม่เคยได้รับใบรับแจ้งการดำเนินการผลิตวัตถุอันตรายชนิดที่ 2 หรือใบอนุญาตผลิตวัตถุอันตรายชนิดที่ 3 หรือกรณีเป็นสายการผลิตใหม่) ให้ยื่น (1) แผนที่สังเขปแสดงสถานที่ผลิตและบริเวณข้างเคียง (2) แผนที่สังเขปแสดงสถานที่เก็บรักษาและบริเวณข้างเคียง (3) แผนผังภายในอาคารของสถานที่ผลิตที่แสดงตำแหน่งการติดตั้งอุปกรณ์การผลิต สายการผลิต ฯลฯ (4) แผนผังภายในอาคารของสถานที่เก็บรักษาวัตถุดิบ / ผลิตภัณฑ์สำเร็จรูป 2. กรณีสถานที่เดิม (เคยได้รับใบรับแจ้งการดำเนินการผลิตวัตถุอันตรายชนิดที่ 2 หรือใบอนุญาตผลิตวัตถุอันตรายชนิดที่ 3 แล้ว) ให้ยื่น สำเนาใบรับแจ้งการดำเนินการผลิตวัตถุอันตรายชนิดที่ 2 หรือใบอนุญาตผลิตวัตถุอันตรายชนิดที่ 3 ที่เกี่ยวข้อง) |
| 4) | หลักฐานประกอบการแจ้งดำเนินการนำเข้าหรือส่งออก (เฉพาะกรณีนำเข้าหรือส่งออก) | - | 1 | 1 | ชุด | (1. กรณีสถานที่ใหม่ (ยังไม่เคยได้รับใบรับแจ้งการดำเนินการวัตถุอันตรายชนิดที่ 2 หรือใบอนุญาตวัตถุอันตรายชนิดที่ 3 ) ให้ยื่น (1) แผนที่สังเขปแสดงสถานที่เก็บรักษาและบริเวณข้างเคียง (2) แผนผังภายในอาคารของสถานที่เก็บรักษาวัตถุดิบ / ผลิตภัณฑ์สำเร็จรูป  2. กรณีสถานที่เดิม (เคยได้รับใบรับแจ้งการดำเนินการวัตถุอันตรายชนิดที่ 2 หรือใบอนุญาตวัตถุอันตรายชนิดที่ 3 แล้ว) ให้ยื่นสำเนาใบรับแจ้งการดำเนินการผลิต นำเข้า หรือส่งออกวัตถุอันตรายชนิดที่ 2 หรือใบอนุญาตผลิต นำเข้า หรือส่งออกวัตถุอันตรายชนิดที่ 3 ที่เกี่ยวข้อง) |
| 5) | หลักฐานประกอบการแจ้งดำเนินการมีไว้ในครอบครอง (เฉพาะกรณีมีไว้ในครอบครองเพื่อใช้รับจ้างหรือให้บริการ) | - | 1 | 1 | ชุด | (ให้ยื่น 1. รายชื่อวัตถุอันตรายชนิดที่ 2 ที่ประสงค์จะครอบครอง (ระบุชื่อการค้า ชื่อและอัตราส่วนสารสำคัญ และเลขทะเบียนวัตถุอันตราย)  2. สำเนาเอกสารข้อมูลความปลอดภัย (Safety Data Sheet; SDS) ของผลิตภัณฑ์วัตถุอันตรายที่จะขอครอบครอง 3. หนังสือรับรองการสำเร็จหลักสูตรผู้ควบคุมการใช้วัตถุอันตรายเพื่อใช้รับจ้าง ฉบับจริงพร้อมสำเนา (เจ้าหน้าที่ตรวจสอบแล้วจะคืนฉบับจริงให้ผู้ยื่น) (ยื่นเฉพาะกรณีรับจ้างกำจัดปลวก แมลง และสัตว์ฟันคู่) 4. สำเนาบัตรประจำตัวประชาชนของผู้ควบคุมการใช้วัตถุอันตราย (ยื่นเฉพาะกรณีรับจ้างกำจัดปลวก แมลง และสัตว์ฟันคู่) 5. หนังสือรับรองการปฏิบัติงานของผู้ควบคุมการใช้วัตถุอันตราย (ดูตัวอย่างในตัวอย่างแบบฟอร์มท้ายคู่มือ) (ยื่นเฉพาะกรณีรับจ้างกำจัดปลวก แมลง และสัตว์ฟันคู่) 6. หนังสือสัญญาในการให้บริการแก่ลูกค้า  7. กรณีสถานที่ใหม่ (ยังไม่เคยได้รับใบอนุญาตมีไว้ในครอบครองซึ่งวัตถุอันตรายชนิดที่ 3) ให้แนบแผนที่สังเขปแสดงสถานที่เก็บรักษาและบริเวณข้างเคียง และแผนผังภายในอาคารของสถานที่เก็บรักษาวัตถุอันตราย 8. กรณีสถานที่เดิม (เคยได้รับใบอนุญาตมีไว้ในครอบครองซึ่งวัตถุอันตรายชนิดที่ 3 แล้ว ให้แนบสำเนาใบอนุญาตมีไว้ในครอบครองซึ่งวัตถุอันตรายชนิดที่ 3 ) |
| 6) | สำเนาหนังสือมอบอำนาจและแต่งตั้งผู้ดำเนินการซึ่งได้ยื่นต้นฉบับไว้ที่ อย. แล้ว พร้อมลงนามรับรองสำเนาเอกสาร | - | 0 | 2 | ชุด | (1. การยื่นต้นฉบับหนังสือมอบอำนาจไว้ที่ อย. ใช้เฉพาะกับกรณีการยื่นคำขอที่ อย. เท่านั้น 2. ขอแบบฟอร์มได้ที่ OSSC ผลิตภัณฑ์วัตถุอันตราย หรือดาวน์โหลดได้ที่[http://www.fda.moph.go.th/psiond/download.htm](http://www.fda.moph.go.th/psiond/download.htm%20) หัวข้อ “บันทึกการตรวจสอบหลักฐานของผู้ขออนุญาต” และ “แบบฟอร์มหนังสือมอบอำนาจและแต่งตั้งผู้ดำเนินการ” ) |
| 7) | สำเนาหนังสือรับรองการปฏิบัติตามหลักเกณฑ์และเงื่อนไขการอนุญาตซึ่งได้ยื่นต้นฉบับไว้ที่ อย. แล้ว พร้อมลงนามรับรองสำเนาเอกสาร | - | 0 | 2 | ชุด | (1. ใช้เฉพาะกับกรณีการยื่นคำขอที่ อย. เท่านั้น  2.ขอแบบฟอร์มได้ที่ OSSC กลุ่มควบคุมวัตถุอันตราย หรือดาวน์โหลดได้ที่ [http://www.fda.moph.go.th/psiond/download.htm](http://www.fda.moph.go.th/psiond/download.htm%20) หัวข้อ “แบบฟอร์มหนังสือรับรองการปฏิบัติตามหลักเกณฑ์และเงื่อนไขการอนุญาต” ) |

1. **ค่าธรรมเนียม**

|  |  |
| --- | --- |
| 1) | **ไม่มีค่าธรรมเนียม**  **หมายเหตุ** *-* |

1. **ช่องทางการร้องเรียน**

*-****ช่องทางการร้องเรียน*** *ศูนย์จัดการเรื่องร้องเรียนและปราบปรามการกระทําผิดกฎหมายเกี่ยวกับผลิตภ****ัณฑ์*** *สุขภาพสํานักงานคณะกรรมการอาหารและยากระทรวงสาธารณสุข* ***หมายเหตุ****(ชั้น1**อาคาร**1**ถนนติวานนท์ตําบลตลาดขวัญอําเภอเมืองจังหวัดนนทบุรี11000/โทรศัพท์0 2590 7354 – 55/สายด่วน1556/โทรสาร 0 2590 1556/E-mail :* [*1556@fda.moph.go.th/*](mailto:1556@fda.moph.go.th/)*สาย ด่วน1111)*

*-****ช่องทางการร้องเรียน*** *งานบริการอนุญาตผลิตภัณฑ์และบริการสุขภาพ กลุ่มงานคุ้มครองผู้บริโภค ฯ สำนักงานสาธารณสุขจังหวัดมหาสารคาม โทรศัพท์ 043-77791-2 ต่อ 130 หรือ 043-777979 โทรสาร 0-43777970*

***-ช่องทางการร้องเรียน*** *ศูย์บริการประชาชนสํานักปลัดสํานักนายกรัฐมนตรี*

***หมายเหตุ****(**เลขที่1**ถ.พิษณุโลกเขตดุสิตกทม.10300 /**สายด่วน1111 / www.1111.go.th /**ตู้ปณ.1111**เลขที่1 ถ.พิษณุโลกเขตดุสิตกทม.10300)*

1. **ตัวอย่างแบบฟอร์ม ตัวอย่าง และคู่มือการกรอก**

|  |  |
| --- | --- |
| 1) | แบบฟอร์มใบแจ้งการดำเนินการวัตถุอันตรายชนิดที่ 2 (วอ./สธ 3) *-* |
| 2) | ตัวอย่างการกรอกใบแจ้งดำเนินการผลิตวัตถุอันตรายชนิดที่ 2 *-* |
| 3) | ตัวอย่างการกรอกใบแจ้งดำเนินการนำเข้าวัตถุอันตรายชนิดที่ 2 *-* |
| 4) | ตัวอย่างการกรอกใบแจ้งดำเนินการส่งออกวัตถุอันตรายชนิดที่ 2 *-* |
| 5) | ตัวอย่างการกรอกใบแจ้งดำเนินการมีไว้ในครอบครองซึ่งวัตถุอันตรายชนิดที่ 2 เพื่อใช้รับจ้างกำจัดปลวก แมลง และสัตว์ฟันคู่ *-* |
| 6) | ตัวอย่างการกรอกใบแจ้งดำเนินการมีไว้ในครอบครองซึ่งวัตถุอันตรายชนิดที่ 2 เพื่อใช้รับจ้างใช้รับจ้างทำความสะอาด *-* |
| 7) | แบบฟอร์มหนังสือรับรองการปฏิบัติงานของผู้ควบคุมการใช้วัตถุอันตราย (ยื่นเฉพาะกรณีรับจ้างกำจัดปลวก แมลง และสัตว์ฟันคู่) *-* |
| 8) | ตัวอย่างการกรอกหนังสือรับรองการปฏิบัติงานของผู้ควบคุมการใช้วัตถุอันตราย (ยื่นเฉพาะกรณีรับจ้างกำจัดปลวก แมลง และสัตว์ฟันคู่) *-* |

**หมายเหตุ**

การนับระยะเวลา เริ่มนับระยะเวลาตั้งแต่การยื่นเอกสารที่ครบถ้วน

|  |  |
| --- | --- |
| **วันที่พิมพ์** | 03/07/2558 |
| **สถานะ** | รออนุมัติขั้นที่ 2 โดยสำนักงาน ก.พ.ร. (OPDC) |
| **จัดทำโดย** | กลุ่มงานคุ้มครองผู้บริโภค |
| **อนุมัติโดย** | นายแพทย์สาธารณสุขจังหวัดปทุมธานี |
| **เผยแพร่โดย** | กลุ่มงานคุ้มครองผู้บริโภค  สำนักงานสาธารณสุขจังหวัดปทุมธานี |